Joriy yilning 26 iyun kuni soat 17:00dan 27 iyun soat 18:00gacha «Gran-Pri Toshkent–2021» xalqaro karting musobaqasi o‘tkaziladi. Poytaxt hokimligi xabariga ko‘ra, shu munosabat bilan shahardagi bir necha ko‘chalarda harakatlanish cheklanadi. Ular: Shahrisabz ko‘chasining Afrosiyob ko‘chasidan Amir Temur shohko‘chasigacha bo‘lgan qismi; Amir Temur shohko‘chasining Islom Karimov shohko‘chasidan Shahrisabz ko‘chasigacha bo‘lgan qismi; Yakub Kolas ko‘chasining Taras Shevchenko ko‘chasidan Amir Temur shohko‘chasigacha bo‘lgan qismi; Taras Shevchenko ko‘chasining Islom Karimov shohko‘chasidan Shahrisabz ko‘chasigacha bo‘lgan qismi. Ushbu yo‘l qismlaridagi tirbandliklarning oldini olish maqsadida haydovchilarga aylanma yo‘llardan foydalanish tavsiya qilingan.